CELEX: 62008CN0405
Language: da
Date: 2008-09-18 00:00:00
Title: Sag C-405/08: Anmodning om præjudiciel afgørelse indgivet af Vestre Landsret (Danmark) den 18. september 2008 , Ingeniørforeningen i Danmark, som mandatar for Bertram Holst, mod Dansk Industri, som mandatar for Babcock & Wilcox Vølund ApS

22.11.2008   
            
            
               DA
            
            
               Den Europæiske Unions Tidende
            
            
               C 301/22
            
         Anmodning om præjudiciel afgørelse indgivet af Vestre Landsret (Danmark) den 18. september 2008, Ingeniørforeningen i Danmark, som mandatar for Bertram Holst, mod Dansk Industri, som mandatar for Babcock & Wilcox Vølund ApS
   (Sag C-405/08)
   (2008/C 301/35)
   Processprog: dansk
   Den forelæggende ret
   Vestre Landsret
   Parter
   
      Sagsøger: Ingeniørforeningen i Danmark, som mandatar for Bertram Holst
   
      Sagsøgte: Dansk Industri, som mandatar for Babcock & Wilcox Vølund ApS
   Præjudicielle spørgsmål
   
               1)
            
            
               Der er uenighed mellem parterne om, hvorvidt direktiv 2002/14/EF om information og høring af arbejdstagere (1) er korrekt implementeret i Samarbejdsaftalen mellem DA og LO. Det ønskes i den forbindelse oplyst, om EU-reglerne er til hinder for en implementering af direktivet, som indebærer, at grupper af arbejdstagere omfattes af en kollektiv overenskomst mellem parter, der ikke repræsenterer de pågældendes faggruppe, og når den kollektive overenskomst ikke gælder for de pågældendes faggruppe?
            
         
               2)
            
            
               Under forudsætning af at direktiv 2002/14/EF er korrekt implementeret for BH i Samarbejdsaftalen mellem DA og LO, ønskes det oplyst, om direktivets artikel 7 er korrekt implementeret, når det kan lægges til grund, at Samarbejdsaftalen ikke indeholder nogen skærpet standard for beskyttelse mod afskedigelse for bestemte faggrupper.
            
         
               3)
            
            
               Under forudsætning af at BH er omfattet af lovimplementeringen af direktivet, ønskes det oplyst, om kravene i direktivets artikel 7 om »en sådan beskyttelse og … sådanne garantier, at de kan udføre de opgaver, de har fået, på en hensigtsmæssig måde« er til hinder for en implementering af direktivets artikel 7 i lovens § 8, der har følgende ordlyd: »De repræsentanter, der skal informeres og høres på lønmodtagernes vegne, er beskyttet mod afskedigelse eller anden forringelse af deres forhold på samme måde som tillidsrepræsentanter inden for vedkommende eller tilsvarende faglige område«, hvis implementeringen ikke indeholder en skærpet standard for beskyttelse mod afskedigelse for faggrupper, der ikke er omfattet af kollektiv overenskomst?
            
         
      (1)  EFT L 80, s. 29.